钦定古今图书集成/明伦汇编/氏族典/第264卷 > 王宗阮
## 钦定古今图书集成/明伦汇编/氏族典/第264卷 > 王宗阮

按《十国春秋》，前蜀王宗阮，本僰道土豪，文武坚也。善
舞剑器，时号为“文大剑。”高祖攻陈敬瑄，武坚来降，更
姓名曰王宗阮，遂领决胜都知兵马使。未几，充开江
防送进奉使，将兵七千趣泸州。顷之，破泸州，杀刺史
马敬儒。峡路故东川门户，至是始通，宗阮之力也。高
祖即命宗阮知渝州。天复四年，赵匡凝攻夔州，宗阮
帅师击之，匡凝败走。宗阮后以病卒。